b'\n_START_ARTICLE_\nPorto Venere\n_START_SECTION_\nTalous\n_START_PARAGRAPH_\nKaupunki on aikaisemmin saanut toimeentulonsa merenkulusta ja kalastuksesta, eiv\xc3\xa4tk\xc3\xa4 yhteyden maitse ole nyky\xc3\xa4\xc3\xa4nk\xc3\xa4\xc3\xa4n hyv\xc3\xa4t. Meriyhteys La Speziasta on k\xc3\xa4tevin tapa saapua Porto Venereen. Matkailu on nykyisin kaupungin t\xc3\xa4rkein elinkeino. 1200-luvulta alkaen kaupungissa on j\xc3\xa4rjestetty elokuussa kulkue Madonna Biancan kunniaksi.\n_START_SECTION_\nKulttuurikohde\n_START_PARAGRAPH_\nKaupungin v\xc3\xa4rikk\xc3\xa4\xc3\xa4t ja kapeat talot ja niiden v\xc3\xa4liset carugi-kadut muodostavat pittoreskin kokonaisuuden. Niemen k\xc3\xa4rjess\xc3\xa4 sijaitsee vanha linnoitus. Portovenere muodostaa l\xc3\xa4hialueineen 47 neli\xc3\xb6kilometrin laajuisen suojelukohteen, johon kuuluvat Portoveneren lis\xc3\xa4ksi Cinque Terren rannikkoalue sek\xc3\xa4 Tinon, Palmarian ja Tinetton saaret. Alue on kuulunut Unescon maailmanperint\xc3\xb6luettelooon vuodesta 1997.'